el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el es en en el en el en el el el el el el el el el el el en el en el en el en el en el en el en el en el en el en el en el en el en el en el en el el el el el en el el el el el en el en
Τη δική της θέση για τον εξονυχιστικό έλεγχο που πραγματοποίησε στους οπαδούς του ΑΠΟΕΛ πριν την έναρξη του αγώνα με την Μπερ Σεβά που είχε ως αποτέλεσμα την καθυστέρηση στην ώρα έναρξης της αναμέτρησης προκαλώντας και την αντίδραση του επίσημου ΑΠΟΕΛ, έδωσε η Αστυνομία
«Αναφορικά με τα μέτρα ασφάλειας κατά τον διεθνή ποδοσφαιρικό αγώνα μεταξύ των ομάδων ΑΠΟΕΛ – HAPOEL BEER SHEVA ΙΣΡΑΗΛ στο Στάδιο ΓΣΠ, την Πέμπτη 16 Αυγούστου, αναφέρονται τα ακόλουθα:
Η Αστυνομία έχει τεράστια ευθύνη στα θέματα ασφάλειας των πολιτών, κατά τη διεξαγωγή ενός τέτοιου διεθνή αγώνα, για τον οποίο είχαν προαναγγελθεί και ληφθεί αυξημένα μέτρα ασφαλείας.
Για τη λήψη των αυξημένων μέτρων και την ανάγκη για έγκαιρη προσέλευση των φιλάθλων, η Αστυνομία είχε εκδώσει έγκαιρα ανακοίνωση, δύο ημέρες πριν από την διεξαγωγή του αγώνα, την οποία και επανέλαβε ανήμερα του αγώνα 16 Αυγούστου. Η συγκεκριμένη ανακοίνωση και στις δύο περιπτώσεις, αναδημοσιεύθηκε και προβλήθηκε επανειλημμένα από όλα τα ΜΜΕ. Επιπρόσθετα έγιναν σχετικές δηλώσεις σε όλα τα ΜΜΕ από τον Εκπρόσωπο Τύπου. Σημειώνεται, ότι κάθε φορά που γίνονταν ανακοινώσεις και δηλώσεις, η Αστυνομία υπογράμμιζε ότι οι είσοδοι του σταδίου θα άνοιγαν για το κοινό 3 ώρες πριν από την έναρξη του αγώνα, δηλαδή στις 17.00 και προέτρεπε τους φιλάθλους για την έγκαιρη προσέλευσή τους.
Παρά τις επανειλημμένες ανακοινώσεις και προτροπές της Αστυνομίας, ο κύριος όγκος των φιλάθλων μετέβη στο χώρο του Σταδίου με μεγάλη καθυστέρηση, μόλις μια ώρα περίπου πριν από την έναρξη του αγώνα με αποτέλεσμα να δημιουργηθεί συμφόρηση. Η Αστυνομία είχε να επιλέξει ανάμεσα στην τήρηση των κανόνων ασφαλείας και το ενδεχόμενο κάποιας καθυστέρησης στην είσοδο των φιλάθλων στο στάδιο. Επέλεξε το δεύτερο διασφαλίζοντας ότι δεν θα ετίθετο σε κίνδυνο η ασφάλεια οποιουδήποτε.
Σε σχέση με τη χθεσινή ανάρτηση του Εκπροσώπου Τύπου του ΑΠΟΕΛ στο Twitter και σημερινών δηλώσεών του ότι στις συσκέψεις που προηγήθηκαν, είχε δήθεν τεθεί θέμα για αύξηση των σημείων ελέγχου, αυτό απορρίπτεται κατηγορηματικά και ουδόλως ανταποκρίνεται στην πραγματικότητα.
Συγκεκριμένα, τονίζεται ότι, είχαν διεξαχθεί τρεις συσκέψεις όπου συζητήθηκαν τα θέματα ασφάλειας σε σχέση με τον ποδοσφαιρικό αγώνα και ουδέποτε τέθηκε από οποιονδήποτε θέμα αύξησης των σημείων ελέγχου. Η πρώτη σύσκεψη έγινε με τη συμμετοχή εκπροσώπων του ΑΠΟΕΛ και της ΚΟΠ στις 13 Αυγούστου. Η δεύτερη και η τρίτη τελική σύσκεψη για θέματα ασφάλειας έγιναν στις 15 και 16 Αυγούστου αντίστοιχα, με συμμετοχή εκπροσώπων τόσο της UEFA, όσο και εκπροσώπων του ΑΠΟΕΛ και της ισραηλινής ομάδας.
Εξάλλου υπογραμμίζεται ότι, είχαν λειτουργήσει τέσσερα σημεία εισόδου και σε κάθε σημείο υπήρχαν 15 μέλη της Αστυνομίας, δηλαδή 60 μέλη της Αστυνομίας ασκούσαν σωματικό έλεγχο των φιλάθλων για επιτάχυνση της διαδικασίας.
Στο πλαίσιο του σωματικού ελέγχου από την Αστυνομία, συνελήφθησαν επτά οπαδοί της φιλοξενούμενης ομάδας, στην κατοχή των οποίων εντοπίστηκαν και κατασχέθηκαν 6 φωτοβολίδες και 2 κροτίδες. Επιπρόσθετα σε έρευνες που είχαν γίνει έξω από το Στάδιο, εντοπίσθηκαν και κατασχέθηκαν αριθμός φωτοβολίδων.
Τέλος αναφέρεται ότι, στον συγκεκριμένο διεθνή αγώνα η Αστυνομία σχεδίασε και υλοποίησε τα μέτρα ασφάλειας λαμβάνοντας υπόψιν την αποτροπή οποιασδήποτε άλλης ενδεχόμενης απειλής, γιατί ήταν υψηλού κινδύνου για τους γνωστούς λόγους».